arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Á þskj. 135 kemur fram að fjh.- og viðskn. hefur rætt þetta mál og leggur til að frv. verði samþykkt, en þrír nm. voru fjarverandi afgreiðslu málsins. Sú skoðun var ríkjandi í n., að fylgja ætti þeirri grundvallarreglu að Alþingi annaðist sjálft mál af þessu lagi í því skyni að styrkja og efla sjálfstæði þess sem stofnunar, en ekki væri farið með þessa kjarasamninga eins og samninga annarra opinberra starfsmanna. Í trausti þess, að samþykkt þessa frv. verði til að greiða fyrir samningum í þessari stofnun víð hið ágæta starfsfólk sem hér starfar, leggur n. til að þetta frv. verði samþykkt.
Þingræður haldnar á Alþingi Íslendinga



Herra forseti. Það eru bara nokkur orð. Enda þótt að ekki sé fyllilega ljóst hvers konar heimild er verið að veita hæstv. fjmrh., fyrst og fremst vegna þess að honum er ekki fyllilega ljóst Sjálfum um hvað hann ætlar sér að biðja, ætla ég engu að síður að greiða þessu frv. atkv. í trausti þess að hann framfylgi þeirri greiðsluheimild, sem honum verður veitt, ekki verr en aðrir fjmrh. undir slíkum kringumstæðum.
Þingræður haldnar á Alþingi Íslendinga



Herra forseti. Nefndin hefur rætt frv. og leggur til að það verði samþykkt með sérstöku tilliti til yfirlýsingar sem hæstv. fjmrh. mun gefa hér í umr.



Herra forseti. Ég held að því verði ekki á móti mælt, að æskilegra hefði verið að fyllri upplýsingar hefðu legið fyrir áður en mál þetta er tekið til afgreiðslu hér í þinginu. Það, sem lagt hefur verið fram af hálfu fjmrh., er fyrst og fremst greiðslurammi og mjög lauslegt yfirlit yfir væntanlegar greiðslur, en ekki nein útfærð greiðsluáætlun sem getur staðið undir því nafni. Skýringin á þessu er sú sem allir þekkja hér, að ekki hefur unnist tími til að vinna það verk. Ef svigrúm hefði verið meira hefðu að sjálfsögðu fylgt ítarlegri upplýsingar þessu frv. Við erum hins vegar komin í tímanauð og stöndum frammi fyrir því, hvort unnt verður að sinna greiðslum úr ríkissjóði nú fyrir helgi eða ekki. Ég þakka fjh.- og viðskn. fyrir það, að hún hefur afgreitt málið þótt gleggri upplýsingar liggi ekki fyrir, og mun beita mér fyrir því, að fjmrn. sendi fjh.- og viðskn. beggja deilda greiðsluáætlun þegar hún liggur fyrir.



Herra forseti. Á sameiginlegum fundi fjh.- og viðskn. Nd. og Ed. í morgun kom fram sú ósk hjá allmörgum nm., að lögð yrði fyrir nefndirnar greiðsluáætlun í svipuðu formi og gert var í desembermánuði þegar greiðsluáætlun af þessu lagi var samþykkt. Fram eftir degi vöktu vonir um að takast mundi að leggja slíka rammaáætlun fyrir nefndirnar í dag. Það hefur ekki tekist, en hins vegar hefur ráðh. bæði hér og á nefndarfundi heitið því, að slíkar greiðsluáætlanir á grundvelli fjárlaga 1979 verði samdar og okkur sendar, og í trausti þess hafa þeir, sem báru fram þessar óskir í morgun, mælt með því, að frv. verði samþykkt.
Þingræður haldnar á Alþingi Íslendinga



Mér hafa borist tvö bréf, svo hljóðandi: „Sverrir Hermannsson, 4. þm. Austurl., hefur ritað mér á þessa leið. „Þar sem ég er á förum til útlanda í opinberum erindum get ég ekki setið þingfundi á næstunni. Leyfi ég mér því með skírskotun til 138. gr laga um kosningar til Alþingis að óska þess að 1. varamaður Sjálfstfl. í Austurlandskjördæmi, Tryggvi Gunnarsson skipstjóri, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fram fara í sameinuðu þingi rannsókn á kjörbréfi varamanns. Sverrir Hermannsson, forseti Nd.“ Benedikt Gröndal, 4. þm. Reykv., hefur ritað mér á þessa leið: „Þar sem ég er á förum til útlanda í opinberum erindum get ég ekki setið þingfundi á næstunni. Leyfi ég mér því með skírskotun til 138. gr. laga um kosningar til Alþingis að óska þess, að 1. varamaður Alþfl., Jón Baldvin Hannibalsson ritstjóri, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fram fara rannsókn kjörbréfs í sameinuðu þingi. Alexander Stefánsson, forseti Nd.“ Þar sem þessir varamenn, Tryggvi Gunnarsson og Jón Baldvin Hannibalsson, hafa ekki átt sæti á þessu Alþingi fyrr þarf að fara fram rannsókn kjörbréfs. Vil ég biðja kjörbréfanefnd að athuga kjörbréfin og verður gefið fundarhlé á meðan í 8 mínútur. - Fundarhlé.



Herra forseti. Kjörbréfanefnd hefur haft til athugunar kjörbréf Jóns Baldvins Hannibalssonar ritstjóra, sem er 1. varaþm. Alþfl. í Reykjavík, og kjörbréf Tryggva Gunnarssonar skipstjóra, Vopnafirði, sem er 1. varaþm. Sjálfstfl. í Austurlandskjördæmi. Kjörbréfanefnd gerir engar athugasemdir við kjörbréfin og leggur til að kosning verði tekin gild og kjörbréfin samþykkt.



Tryggvi Gunnarsson hefur undirritað eiðstaf og býð ég hann og Jón Baldvin Hannibalsson velkomna til starfa á Alþingi.
Þingræður haldnar á Alþingi Íslendinga



Mér hefur borist eftirfarandi bréf: „10. mars 1980. Þorv. Garðar Kristjánsson, 4. þm. Vestf., hefur í dag ritað mér á þessa leið: „Samkv. beiðni Eyjólfs Konráðs Jónssonar, 5. landsk. þm., sem nú er á förum til útlanda í opinberum erindum, leyfi ég mér með skírskotun til 138. gr. laga um kosningar til Alþingis að óska þess, að 1. varamaður hans, Sigurlaug Bjarnadóttir menntaskólakennari, taki á meðan sæti hans á Alþingi.“ Þetta er yður, herra forseti, hér með tilkynnt með ósk um að þér látið fram fara rannsókn kjörbréfs í sameinuðu þingi. Helgi Seljan, forseti Ed.“ Þar sem Sigurlaug hefur ekki setið á þessu þingi fyrr þarf að fara fram rannsókn kjörbréfs, og vil ég biðja kjörbréfanefnd að takabréfið til athugunar. Verður fundarhlé í 5 mínútur á meðan. - Fundarhlé.



Herra forseti. Kjörbréfanefnd hefur haft til athugunar kjörbréf Sigurlaugar Bjarnadóttur sem tekur sæti í stað Eyjólfs Konráðs Jónssonar, 5. landsk. þm. N. er sammála um að leggja til að kjörbréfið verið tekið gilt og kosning hennar samþykkt.



Ég vil bjóða Sigurlaugu Bjarnadóttur velkomna til starfa á Alþingi.
Þingræður haldnar á Alþingi Íslendinga



Mér hefur borist eftirfarandi bréf: „Reykjavík, 17. mars 1980. Ólafur Jóhannesson, 5. þm. Reykv., hefur í dag ritað mér á þessa leið: „Þar sem ég er á förum til útlanda í opinberum erindum og mun því ekki geta sinnt þingstörfum á næstunni, leyfi ég mér með skírskotun til 138. gr. laga um kosningar til Alþingis að óska þess, að vegna forfalla 1. varamanns, Haralds Ólafssonar dósents, sem nú dvelst erlendis, taki 2. varamaður Framsfl. í Reykjavík, Sigrún Magnúsdóttir kaupmaður, sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fram fara í sameinuðu þingi rannsókn á kjörbréfi varamanns. Helgi Seljan, forseti Ed.“ Ég vil biðja kjörbréfanefnd að taka þetta kjörbréf til athugunar og verður gefið fundarhlé í 5. mín. á meðan. - Fundarhlé.



Herra forseti. Samkv. bréfi, sem lesið var hér af forsetastóll áðan, hefur kjörbréfanefnd komið saman á fund og fjallað um kjörbréf Sigrúnar Magnúsdóttur kaupmanns, sem er 2. varaþm. Framsfl. í Reykjavík, en 1. varaþm. dvelst erlendis. Kjörbréfanefnd hefur athugað kjörbréfið, ekkert fundið við það athugavert og leggur því til að kosning Sigrúnar Magnúsdóttur verði tekin gild og kjörbréf hennar samþ.



Sigrún Magnúsdóttir hefur undirritað eiðstaf og býð ég hana velkomna til starfa á Alþingi.
Þingræður haldnar á Alþingi Íslendinga



Herra forseti. Heilbr.og trn. þessarar hv. d. hefur fjallað öðru sinni um frv. til l. nm breyt. á lögum nr. 115 30. des. 1978, sbr. lagasetningar um sjúkratryggingagjald frá árinu 1977 og 1975, um breyt. á lögum um almannatryggingar, nr. 67/1971. Frv. var fyrst lagt fram í des. s.l. og hlaut þá umfjöllun í n. og samþykkt hennar, en fjórir nm. skrifuðu undir nál. með fyrirvara. Nefndin hefur nú orðið sammála um að mæla með frv. með brtt. sem lagðar eru fram á þskj. 221. Sigurbjörn Þorbjörnsson ríkisskattstjóri var kallaður til fundar við n. og tók hún til greina ábendingar hans, sem nær allar voru leiðréttingar með hliðsjón af frv. til l. um breyt. á lögum um tekjustofna sveitarfélaga á þskj. 212. Gera má grein fyrir umræddum brtt. á þskj. 221 í örstuttu máli: 1. Lagt er til að 1. gr, laganna taki breytingum sem fyrir liggja á þskj. 221. Fyrsta breytingin þar er komin til af því að samkv. 3. gr. frv. á þskj. 212 hefur elli- og örorkulífeyrir verið tekinn út úr útsvarsstofni svo að orðalagið á ekki lengur við. 2. Þar er um það að ræða að námsfrádráttur og lækkaðar skattgjaldstekjur eru jafnframt farnar út úr útsvarsstofni og liðirnir b og c í 2. tölul. 1. gr. því óþarfir. 3. Með þessari breytingu er lögfest sú framkvæmd, sem við hefur gengist, að nægilegt sé að framteljandi hafi náð 67 ára aldri, en ekki sé skilyrði að taka ellilífeyris sé hafin. En eins og kunnugt er er mönnum í sjálfsvald sett hvort þeir taka lífeyri við 67 ára aldur eða ekki. 4. Þessi breyting tryggir að þegar við álagningu falli niður gjald, sem ekki nær 4 þús. kr., í stað þess að setja þá niðurfellingu í verkahring innheimtuaðila. - Á þetta lagði ríkisskattstjóri nokkra áherslu. 5. Brtt. er aðeins um orðalagsbreytingu, sem frekast er til að skýra ákvæði betur þar sem um alla greinina er að ræða. 6. Brtt. er augljóslega komin til vegna þess hversu liðið er á árið og talið eðlilegra að 2. gr. orðist svo: Lög þessi öðlast þegar gildi og koma til framkvæmda við álagningu skatta á árinu 1980 vegna tekna ársins 1979. - Ég held að hv. þm. sjái í hendi sér að þetta er eðlilegra orðalag. Um þetta er raunverulega ekki meira að segja. Eins og ég sagði áðan hefur hv. heilbr.- og trn. orðið sammála um að mæla með þessum breytingum.
Þingræður haldnar á Alþingi Íslendinga



Herra forseti. Heilbr.- og trn. Ed. hefur haft til athugunar frv. til l. um breyt. á lögum um Lífeyrissjóð sjómanna, nr. 49 frá 16. maí 1974. Nefndin leggur til að frv. verði samþ. með breytingum eins og það kemur frá Nd.



Herra forseti. Heilbr.- og trn. hefur fjallað um frv. til l. um breyt. á lögum um almannatryggingar, 49. mál, sem komið er til okkar deildar frá Nd. Hér er um að ræða framlengingu svokallaðs sjúkratryggingagjalds. Þær breytingar, sem frv. tók í Nd., voru annars vegar að mestu leyti fólgnar í ýmsum lagfæringum sem þurfti að gera vegna nýrra laga um tekju- og eignarskatt, en aðalatriði frv. eru breytingar á viðmiðunartölum, bæði frádráttartölum varðandi gjaldstofninn, sem er nú 650 þús. í viðbót við fjárhæðir elli- og örorkulífeyrisbóta í stað 450 á síðasta ári, og eins varðandi gjaldstofninn, að gjaldið sé 1.5% af fyrstu 4 millj. 500 þús. í staðinn fyrir að síðast voru það 3 millj. 450 þús. Nefndin varð sammála um að mæla með að frv. verði samþykkt.
Þingræður haldnar á Alþingi Íslendinga



Herra forseti. Í 3. gr. þessa lagafrv. er gert ráð fyrir að þessi lög öðlist gildi frá og með 14. apríl 1980 og gildi ótímabundið. Ég held að slíkt sé óeðlilegt um gjald af þessu tagi. Ég held að rétt sé að því sé ætlaður markaður gildistími. Þess vegna ætla ég að leyfa mér að flytja svohljóðandi brtt.: „Við 3. gr. bætist: Lögin falla úr gildi frá og með 1. janúar 1981.“



Herra forseti. Hér er um réttlætis- og sanngirnismál að ræða, en sú fjáröflunarleið, sem þetta frv. gerir ráð fyrir, er að mínu mati röng og óæskileg, hægt er að afla fjárins með öðrum hætti, og því segi ég nei.
Þingræður haldnar á Alþingi Íslendinga



Herra forseti. Heilbr.- og trn. Ed. hefur haft til meðferðar frv. til l. um breyting á lögum um brunatryggingar utan Reykjavíkur, nr. 59/1954. Það kemur fram í aths. við þetta lagafrv., að á aðalfundi Stéttarsambands bænda, sem haldinn var 1.–3. sept. s. l., var samþykkt að óska breytinga á núgildandi lögum um brunatryggingar utan Reykjavíkur í þá átt, að lögfest yrði skyldutrygging allra útihúsa í sveitum, og að þetta frv. sé í samræmi við þessar óskir. Nefndin leitaði álits formanns Stéttarsambands bænda og staðfesti hann að svo væri. N. varð því sammála um að mæla með því, að frv. verði samþ. óbreytt, en ég vil þó geta þess, að einn nm. var fjarverandi afgreiðslu málsins, hv. 3. þm. Suðurl.



Herra forseti. Eins og fram kom hjá hv. frsm. var ég fjarstaddur fund n. þegar þetta mál var tekið til athugunar og afgreiðslu. Ég er samþykkur því efni sem það fjallar um, að upp verði tekin skyldutrygging á útihúsum í sveitum. Hins vegar vil ég óska þess að heilbr.- og trn. taki málið til athugunar aftur milli 2. og 3. umr. þar sem ég tel æskilegt að við 1. gr. bættist ákvæði um það, að eigendum útihúsa, sem nú er verið að taka upp skyldutryggingu á, væri frjálst að tryggja þau hjá hverju því vátryggingarfélagi sem hefur starfsleysi. Þrátt fyrir það að þessi hús hafa ekki verið skyldutryggð eru mörg þeirra í tryggingu nú, og ég tel að það sé óeðlilegt að fara að skylda menn til þess að færa þessar tryggingar yfir, það sé skref í öfuga átt. Hitt mun vera miklu nær, að stefna í hina áttina, sem hefur orðið þróunin í öllum okkar nágrannalöndum, þ. e. að færa tryggingar meira í frjálsræðisátt þannig að eigendunum væri heimilt að ráða því hvar eignirnar væru tryggðar, þó vitanlega verði að viðhalda skyldutryggingunni. En í sambandi við þessi tryggingamál er margt sem hlýtur að geta komið til greina að endurskoða og breyta. Það er skoðun margra, að hægt sé að gera þetta hagkvæmara en nú er. Benda má aðeins á eitt sem hefur komið nokkuð til umr. í blöðum nú í vetur. Það eru þeir fjölmörgu aðilar sem annast mat fasteigna hér á landi. Nú á síðustu árum hefur Fasteignamat ríkisins verið byggt upp með miklu betri skráningu á fasteignum og betra mati og eðlilegt virðist vera að það mat, sem þar hefur farið fram, verði lagt til grundvallar í þágu annarra aðila, t. d. tryggingarfélaganna. Það hlýtur að mega spara margs konar vinnu með því móti og allmikinn kostnað, en að því hljótum við að vilja stefna.



Herra forseti. Á þskj. 331 hef ég leyft mér að flytja brtt. við frv. til l. um breyt, á lögum nr. 8 27. febr. 1976, um flugvallagjald, sbr. lög nr. 110 30. des. 1978. Brtt. hljóðar svo: „3. gr. orðist svo: Lög þessi öðlast gildi 1. maí 1980.“ Brtt. er flutt vegna þess að í frv. er gert ráð fyrir að lögin taki gildi 1. apríl 1980, en það hefur tekið sinn tíma að koma þessu í gegnum hv. Alþ. og sá dagur, sem miðað var við, er löngu liðinn, þar sem kominn er 23. apríl. Við vonumst hins vegar til þess, að málið verði afgreitt héðan frá Alþ. fyrir 1. maí, og þess vegna leyfi ég mér að flytja brtt. um að lög þessi öðlist gildi 1. maí 1980.
Þingræður haldnar á Alþingi Íslendinga



Herra forseti. Heilbr.- og trn. kom saman til fundar til þess að taka til athugunar þá ábendingu sem ég flutti við 2. umr. málsins. Á þeim tíma, sem til stefnu var, treysti meiri hl. n. sér ekki til að taka afstöðu til þess og mæla með brtt. á slíkum grundvelli og þar sem óskað hefur verið eftir að hraða afgreiðslu þessa máls tel ég ekki fært að leggja til að afgreiðslan verði stöðvuð nú. Mun ég því ekki flytja um það brtt. á þessu stigi úr því að samkomulag náðist ekki í nefndinni.



Herra forseti. Ég er mjög hlynntur því sjónarmiði sem kom fram hjá hv. 3. þm. Suðurl. fyrr í dag, að þarna sé um frjálsar tryggingar að ræða, og leyfi mér þess vegna að spyrjast fyrir um það, hvort nauðsyn sé að hraða málinu svo að ekki geti unnist tími til að skoða það betur, t. d. þannig að málið verði þá afgreitt á mánudag , annaðhvort óbreytt eða þá með þessari breytingu. Ég leyfi mér að æskja þess að svo verði gert, ef ekki knýja einhverjar alveg sérstakar ástæður á um það að afgreiða málið í dag.



Út af ósk hv. 5. landsk. þm. vil ég aðeins taka það fram, að þetta mál er nú í fyrri deild og það verður athugað í Nd. einnig, og við treystum þó Nd. það vel að við reiknum með að ef þar næðist samkomulag um annað, sem við gætum svo aftur fellt okkur við á síðara stigi, þá mundi málið með því móti fá þá afgreiðslu sem æskilegt væri. Þess vegna held ég að ekkert sé því til fyrirstöðu frá okkar hálfu að afgreiða málið héðan í dag.



Herra forseti. Fjh.- og viðskn. hefur fjallað um þetta frv. sem hér liggur fyrir til 2. umr. Á fundi n. mætti fulltrúi frá fjmrn., Björn Hafsteinsson, og gerði hann grein fyrir því, í hverju þessar breytingar væru fólgnar í aðalatriðum. Það er sem sagt þessi afsláttur innflutningsgjalda sem þarna er hækkaður úr 500 þús. kr. í 750 þús. kr., lágmarksgjaldið, og sérstakur afsláttur hækkar úr 1 millj. kr. í 1500 þús. kr. Þetta er 50% hækkun á þessum afslætti. Síðan var á nefndarfundinum rætt um málefni þeirra leigubílstjóra sem jafnframt væru öryrkjar. Þar kom fram að þegar breytingar hafi verið gerðar á þessum lögum á Alþ. hér í fyrra hafi verið felld niður heimild sem fól það í sér að öryrkjar, sem jafnframt væru leigubílstjórar, nytu þessa aukaafsláttar, þ. e. bæði afsláttar eða lækkunar á aðflutningsgjöldum sem leigubílstjórar og einnig sem öryrkjar. Vegna þess, hve langan tíma hefur tekið að koma þessu máli hér í gegnum hv. Alþ. sá n. sér ekki fært að taka þarna inn brtt. á þessu stigi, heldur fól Birni Hafsteinssyni að kanna hvernig afgreiðslu hefði verið hagað á þessum málum áður og hvaða möguleikar væru á því - ef vilji væri fyrir hendi - að leyfa þeim leigubílstjórum, sem jafnframt eru öryrkjar, að njóta þessa afsláttar einnig. Í Nd. komu fram nokkrar brtt. sem voru dregnar til baka til þess að hraða afgreiðslu málsins, og fannst okkur fulltrúum í fjh.- og viðskn. Ed. því ekki möguleiki á að tefja málið með því að gera breytingu á þessu stigi málsins, heldur fá það kannað nánar. Því leggur n. til að frv. þetta, eins og það liggur hér fyrir, verði samþ. óbreytt.
Þingræður haldnar á Alþingi Íslendinga



Herra forseti. Við meðferð þessa máls í hv. Nd. kom fram ábending um að þessa undanþágu mætti skilja víðtækar en til er ætlast, en hún er einvörðungu miðuð við sauðfé og nautgripi. Þess vegna var frv. breytt í meðförum Nd. Alþingis. Landbn. Ed. fellst á þessa breyt. og leggur til að málið fái þannig afgreiðslu úr Ed.



Herra forseti. Fjh.- og viðskn. Ed. hefur fjallað um frv. til l. um ábyrgðarheimildir vegna lántöku Bjargráðasjóðs. Er hér um að ræða staðfestingu á brbl. sem út voru gefin í nóv. 1979. Nefndin fjallaði um frv. eins og það lá fyrir, án þess að þar hefðu komið til umr. nokkrar breytingar, og varð sammála um að leggja til að það yrði samþ. og brbl. staðfest óbreytt. Nú hefur mér borist beiðni um að þetta mál yrði tekið til athugunar í því skyni að hægt væri að hækka þessa ábyrgðarheimild og hún yrði samhljóða því sem fjárlög gera ráð fyrir. Kemur fram í lánsfjáráætlun að þessi lántöku- og ábyrgðarheimild ríkissjóðs verði 1500 millj. kr. í staðinn fyrir 850 millj. kr. Ég legg því til að á milli 2. og 3. umr. komi fjh.- og viðskn. saman aftur til fundar og fjalli um þessa beiðni, hvort möguleiki sé á að taka þetta inn og komi þá fram sem brtt.
Þingræður haldnar á Alþingi Íslendinga



Herra forseti. Mér finnst ég ekki geta látið hjá líða að benda á, að í 2. gr. þessa frv. er, að ég tel, ranglega farið með íslenskt mál. Þar stendur í niðurlagi 2. gr.: „Oddviti (bæjarstjóri) greiðir verðlaun þessi, enda séu honum færðar sannanir fyrir vinnslu dýranna.“ Ég hef þekkt margar grenjaskyttur og veit töluvert um það hvernig greni eru unnin og dýr eru unnin og þekki margar átakanlegar sögur, ógleymanlegar sögur frá því, hvernig þessar veiðar fara fram. En ég hef aldrei heyrt talað um vinnslu grenja eða vinnslu dýra. Við tölum um að vinna greni, vinna dýr. Við tölum líka um kjötvinnslu, fiskvinnslu, þörungavinnslu og annað því um líkt og þýðir þá vinnsla nánast það sama og iðnaður, en ég hygg að þetta standist ekki alla vega málvenju eins og hún hefur verið tíðkuð í þessum tilvikum, svo að ég vildi gera till. um að þessu yrði breytt, alla vega skotið til hæstv. forseta hv. d. hvort við ættum ekki að breyta þessu og segja í staðinn fyrir vinnslu dýranna: enda séu honum færðar sannanir fyrir að dýrin hafi verið unnin. - Ég legg það undir dóm forseta, hvort það þarf að bera upp sérstaka brtt. um þetta eða hvort fallist verður á að breyta orðalagi í þessa átt.



Það er rétt, að á Vestfjörðum mun grenjaskytta aldrei hafa verið spurð að því, hvernig gengi með vinnslu grenisins. Ég tel nú að ekki þurfi að bera fram sérstaka brtt. fyrir þessu, en legg til að málsl. orðist svo: „Oddviti (bæjarstjóri) greiðir verðlaun þessi, enda séu honum færðar sannanir fyrir að dýrin hafi verið unnin.“ Ég skoða þessa stafsetningarþrætu leysta ef enginn mælir því í gegn.
Þingræður haldnar á Alþingi Íslendinga



Herra forseti. Frv. þetta, sem komið er frá Ed., um breytingu á hegningarlögum, felur í sér þá breytingu eina að hækka sektahámark. Nauðsynlegt þykir að sektafjárhæðir almennt fylgi verðlagsþróun og sektahámark standi eigi í vegi fyrir því að sektir verði ákveðnar í samræmi við eðli brots. Það er í sjálfu sér matsatriði hvert lögboðið sektahámark skuli vera, en hér er gert ráð fyrir að hækka hámarkið í 30 millj. kr. að þessu sinni. Herra forseti. Ég tel ekki ástæðu til að hafa fleiri orð um þetta frv., en legg til að því verði vísað til 2. umr. og hv. allshn. að umr. lokinni.



Herra forseti. Þetta frv. fjallar einnig um breytingu á almennum hegningarlögum. Það er enn fremur komið frá Ed. Það fjallar einungis um viðauka við 6. gr. almennra hegningarlaga og er borið fram vegna fyrirhugaðrar fullgildingar Íslands á Evrópusamningi frá 27. janúar 1977 um varnir gegn hryðjuverkum. Er lagt til að unnt verði að refsa eftir íslenskum hegningarlögum fyrir háttsemi þá sem greinir í fyrrnefndum milliríkjasamningi, enda þótt hún hafi átt sér stað utan íslenska ríkisins og án tillits til þess hver er að hryðjuverkunum valdur. Herra forseti. Ég tel ekki ástæðu til að hafa fleiri orð um þetta frv., en ég vil leyfa mér að leggja til að því verði að lokinni þessari umr. vísað til 2. umr. og allshn.



Herra forseti. Félmn. Nd. hefur athugað frv. til l. um breyt. á lögum nr. 44 frá 23 maí 1964, um búfjárhald í kaupstöðum og kauptúnum. Að áliti n. er hér um mál að ræða sem lengi hefur verið beðið eftir að sett yrði um löggjöf, og n. er sammála um að mæla með því að frv. verði samþ. óbreytt.
Þingræður haldnar á Alþingi Íslendinga



Herra forseti. Félmn., hefur orðið sammála um að flytja frv. til 1. um breyt. á lögum nr. 47 frá 30. maí 1979, um aðstoð við þroskahefta, 194. mál, en það er í tveimur greinum og aðalatriðið er 1. gr. er hljóðar svo: „Aftan við 24. gr. laganna bætist ný mgr., svo hljóðandi: Einnig skal veita úr sjóðnum styrki til framkvæmda við heimili sjálfseignarstofnana og annarra aðila, svo og vistheimili.“ Eins og fram kemur í grg. er nauðsyn á að þessi breyting verði gerð, þar sem sjálfseignarstofnanir verða annars úti miðað við fjárveitingar. Stjórnarnefnd þroskaheftra mun á næstunni úthluta og skipta fé Framkvæmdasjóðs og því er þessi breyting nauðsynleg. Það er og brtt. sem ég og Salome Þorkelsdóttir flytum við þetta frv., en hún er svo hljóðandi: „Á eftir 1. gr. frv. komi ný grein er verði 2. gr. og orðist svo: Við a-lið 25. gr. laganna bætist: Til viðbótar framlagi samkv. 1. málslið skal ríkissjóður leggja sjóðnum til a. m. k. 225 millj. kr., í fyrsta sinn á árinu 1981. Skal sú fjárhæð hækka í samræmi við vísitölu framfærslukostnaðar miðað við árið 1980 að grunni.“ Tilefnið að þessari brtt. er augljóst. Við flm. teljum að þegar lögin um aðstoð við þroskahefta voru samþ. á s.1. vori hafi átt að gera ráð fyrir því, að sjálfseignarstofnanir fengju fé annars staðar eða beint á fjárlögum, en ekki úr Framkvæmdasjóði. Félmn. Nd. gerði tillögur til fjárveitingavaldsins um að Styrktarsjóður vangefinna yrði áfram á fjárlögum með 210 millj. og styrkur til fatlaðra yrði 15 millj. kr. Við meðferð fjárlaga um daginn voru þessi framlög felld niður og verksvið þeirra færð undir Framkvæmdasjóð án þess að aukið framlag fengist til sjóðsins. Brtt. í þá veru, að áður nefnd framlög væru áfram á fjárlögum, var felld við afgreiðslu fjárlaga. Það er því ljóst að Framkvæmdasjóður var þar með skertur verulega frá því að Alþ. samþykkti hann í vor. Við teljum nauðsynlegt vegna komandi tíma að tryggja sjóðnum aukið fjármagn. Mér er tjáð að nú þegar hafi borist beiðnir um nærri 2 milljarða í úthlutun á þessu ári, en til ráðstöfunar eru 1060 millj. Því flytjum við þessa tillögu.